wannaphong/clean_thaiwikipedia huggingface dataset:
# เอกเทวนิยม
เอกเทวนิยมราชบัณฑิตยสถาน, พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน, ราชบัณฑิตยสถาน, 2548, หน้า 364 (มาจากภาษา, monos - เดียว, และ θεός, theos - เทพ) คือความเชื่อว่ามีพระเป็นเจ้าเป็นเทวดาองค์เดียว หรือความเชื่อว่าพระเป็นเจ้าเป็นหนึ่งเดียว"Monotheism", Britannica, 15th ed. (1986), 8:266. (ไม่ทรงแบ่งภาค) แนวคิดเอกเทวนิยมแบบบริสุทธิ์พบในศาสนายูดาห์และศาสนาอิสลาม ส่วนแบบอ่อนพบในศาสนาคริสต์ส่วนใหญ่ ลัทธิซาเบียน นิกายมอรมอน และศาสนาอื่น ๆ เช่น ศาสนาโซโรอัสเตอร์ ศาสนาบาไฮ ศาสนาซิกข์ และศาสนาฮินดูmonotheism 2012. Encyclopædia Britannica Online. Retrieved 12 January 2012, from http://www.britannica.com/EBchecked/topic/390101/monotheismในบางสำนัก

 เอกเทวนิยมบริสุทธิ์ 
ศาสนิกชนในศาสนายูดาห์และศาสนาอิสลามยึดถือเรื่องเอกเทวนิยมบริสุทธิ์ (pure monotheism) จึงไม่ยอมรับว่าศาสนาคริสต์เป็นศาสนาประเภทเอกเทวนิยม การที่คริสต์ศาสนิกชนอ้างว่าพระเจ้าเป็นตรีเอกภาพ คือมีสามพระบุคคล พระเจ้าพระบุคคลหนึ่งมารับสภาพมนุษย์เป็นพระเยซู ถือเป็นความเชื่อที่ผิดในทัศนะของศาสนายูดาห์และศาสนาอิสลาม ทั้งสองศาสนาถือว่าพระเจ้าเป็นพระผู้สร้างสรรพสิ่งเอกภพทั้งหมด ดังนั้นพระองค์จะมาอยู่ในรูปของสิ่งสร้างไม่ได้ ไม่ว่าจะเป็นดวงดาว สายฟ้า มนุษย์ กึ่งเทพ พระวิญญาณบริสุทธิ์ หรือขนมปังกับเหล้าองุ่น

 บทนิยาม 
เอกเทวนิยมเชื่อว่ามีพระเจ้าเดียว ต่างจากพหุเทวนิยมที่เชื่อว่ามีพระเจ้าหรือเทพเจ้าหลายพระองค์ แต่พหุเทวนิยมก็อาจพิจารณาให้สอดคล้องได้กับเอกเทวนิยมแบบรวมหรือเอกนิยมในบางแบบ ความแตกต่างระหว่างเอกเทวนิยมและพหุเทวนิยมจึงไม่อาจนิยามได้อย่างชัดเจนเด็ดขาดในเชิงปรวิสัย เว้นแต่จะยึดการนิยามตามเอกเทวนิยมบริสุทธิ์ในศาสนายูดาห์และอิสลาม

เอกเทวนิยมต่างจากอติเทวนิยมที่แม้จะบูชาเทพเจ้าพระองค์เดียว แต่ก็ยอมรับว่าเทพเจ้าอื่น ๆ ก็มีอยู่จริง และต่างจากทวิเทวนิยมที่เชื่อว่ามีเทพเจ้าสูงสุด 2 องค์ตรงข้ามกัน ในลัทธิไญยนิยมมีลักษณะคล้ายกับทวิเทวนิยม แต่มองว่าเทพเจ้าฝ่ายความชั่วมีอำนาจต่ำกว่าเทพเจ้าแห่งความดี ซึ่งเป็นแนวคิดที่ใกล้เคียงกับทัศนะเรื่องพระเจ้ากับซาตานในศาสนาคริสต์

เอกเทวนิยมมีอยู่หลายรูปแบบตามแต่มโนทัศน์เกี่ยวกับพระเจ้า
เทวัสนิยม (Deism) เชื่อว่ามีพระเจ้าพระองค์เดียว ทรงสร้างสรรค์ออกแบบจักรวาล แต่ไม่ทรงยุ่งเกี่ยวใด ๆ กับมนุษย์ทั้งสิ้น บางกลุ่มเชื่อว่าพระเจ้าไม่ใช่บุคคลและไม่ทรงยุ่งเกี่ยวกับโลก แต่บางกลุ่มก็เชื่อว่าทรงมีส่วนร่วมกับโลกผ่านทางพระญาณสอดส่องเท่านั้น
เอกนิยม (Monism) เป็นเอกเทวนิยมในแบบที่พบในศาสนาฮินดู เชื่อในเรื่อง ปรมัน อัตมัน และตรีมูรติซึ่งแนวคิดนี้ได้กินความถึงแนวคิดแบบ สรรพเทวนิยม สากลเทวนิยม พหุเทวนิยมและแนวคิดที่ว่าพระเจ้าทรงเป็นบุคคลด้วย 
สรรพเทวนิยม (Pantheism) เชื่อว่าเอกภพนั่นเองเป็นพระเจ้า และพระเจ้าคือธรรมชาติทั้งหมด ทุกสิ่งทุกอย่างและพระเจ้าเป็นสิ่งเดียวกัน
สรรพัชฌัตเทวนิยม (Panentheism) เป็นเอกเทวนิยมเชิงเอกนิยม เชื่อว่าพระเจ้าสถิตแทรกซึมอยู่ในทุกสิ่งทุกอย่าง แต่ทุกสิ่ง (หรือเอกภพ) นั้นไม่ใช่พระเจ้า
เอกเทวนิยมสาระ (Substance monotheism) พบในศาสนาพื้นเมืองบางศาสนาในแอฟริกา เชื่อว่าพระเจ้าไม่ได้มีลักษณะเป็นบุคคล แต่มีลักษณะเป็นแก่นแท้ของสรรพสิ่ง สรรพสิ่งทั้งหลาย ไม่ว่าจะเป็น เอกภพ ธรรมชาติ เทพเจ้า มนุษย์ สรรพสัตว์ สิ่งมีชีวิตทั้งปวง ล้วนถือกำเนิดเกิดขึ้นมาจากแก่นแท้นี้ทั้งสิ้น 
เอกเทวนิยมตรีเอกภาพ (Trinitarian monotheism) เป็นหลักความเชื่อในศาสนาคริสต์ส่วนใหญ่ว่ามีพระเจ้าเดียว ผู้ทรงปรากฏเป็นสามพระบุคคล คือ พระบิดา พระบุตร และพระวิญญาณบริสุทธิ์
# รายชื่อโบราณสถานในจังหวัดสิงห์บุรี
แหล่งข้อมูลอื่น 

สิงห์บุรี
หมวดหมู่:โบราณสถานในจังหวัดสิงห์บุรี
หมวดหมู่:รายชื่อเกี่ยวกับจังหวัดสิงห์บุรี
# รายชื่อโบราณสถานในจังหวัดปัตตานี
แหล่งข้อมูลอื่น 

ปัตตานี
# เล็ทซ์โกดรีมทีม ซีซั่น 2
เล็ทซ์โกดรีมทีม ซีซั่น 2  เป็นรายการโทรทัศ์แนววาไรตี้จากช่อง KBS World 

โดยเนื้อหาของรายการจะเป็นการนำซูเปอร์สตาร์ของเกาหลีใต้มารวมกันเป็น ดรีมทีม เพื่อแข่งขันเกมกับนักกีฬาชนิดต่างๆ
# ฮันเนีย
ฮันเนีย  เป็นชื่อหน้ากากที่ใช้ในการแสดงละครโนของญี่ปุ่น แสดงถึงลักษณะของปีศาจหญิงขี้อิจฉา ฮันเนียมีเขาแหลมคมสองข้าง มีตาเป็นโลหะ และปากที่ฉีกยิ้มจนถึงหู

ฮันเนียถูกใช้ในการแสดงละครโน และงานเต้นรำคางูระของทางชินโต ฮันเนียใช้แสดงสำหรับวิญญาณหญิงสาวที่กลายเป็นปีศาจเนื่องจากเป็นสาวที่มีความอิจฉา การแสดงที่เป็นรู้จัก อาทิเช่น อาโออิ โนะ อูเอะ และ โดโจจิ หน้ากากฮันเนียปรากฏในหลายเฉดสี เช่น หน้ากากสีขาวแสดงถึงชนชั้นสูง หน้ากากสีแดงแสดงถึงชนชั้นต่ำ และหน้ากากสีแดงเข้มแสดงถึงปีศาจที่แท้จริง
# ปลาฉลามหนูใหญ่
ปลาฉลามหนูใหญ่ หรือ ปลาฉลามหนูหัวแหลม  เป็นปลากระดูกอ่อนชนิดหนึ่ง จำพวกปลาฉลาม อยู่ในวงศ์ปลาฉลามครีบดำ (Carcharhinidae)

เป็นปลาฉลามเพียงชนิดเดียวเท่านั้น ที่อยู่ในสกุล Scoliodonจาก itis.gov 

ปลาฉลามหนูใหญ่ จัดเป็นปลาฉลามขนาดเล็ก มีอุปนิสัยไม่ค่อยดุร้าย มีรูปร่างยาวเพรียวคล้ายกระสวย ความยาวของลำตัวมาก หัวแบนลาดลงไปทางด้านหน้า จะงอยปากยาว ฟันที่ตาค่อนข้างโต มีเยื่อหุ้มตา ปากอยู่ด้านล่าง รูปร่างโค้งคล้ายรูปพระจันทร์เสี้ยว มีฟันคม ลักษณะเป็นรูปสามเหลี่ยม ขอบเรียบ ครีบหลังมี 2 อัน อันแรกมีขนาดใหญ่รูปสามเหลี่ยม อันที่สองมีขนาดเล็กเกล็ดมีฐานรูปสี่เหลี่ยมขนมเปียกปูนฝังอยู่ใต้ผิวหนัง โผล่เฉพาะปลายที่เป็นหนามแข็งและคม เมื่อลูบจะสากมือ ครีบหูมีขนาดใกล้เคียงกับกระโดงหลัง ครีบหางมีขนาดใหญ่ และแยกเป็น 2 ส่วน อันบนมีขนาดใหญ่กว่าอันล่างมาก พื้นลำตัวสีเทาเข้ม ท้องสีขาว ครีบต่าง ๆ สีดำ 

มีความยาวตั้งแต่  35-95 เซนติเมตร พบกระจายพันธุ์ในพื้นทะเลที่เป็นทราย หรือเป็นโคลนแถบชายฝั่งตื้น ๆ อาจพบได้ในแหล่งน้ำกร่อยและน้ำจืดได้ด้วยChecklist of Freshwater Fishes of Thailand พบตั้งแต่ชายฝั่งแอฟริกาตะวันออก, ทวีปเอเชีย จนถึงญี่ปุ่น ในน่านน้ำไทยพบได้ที่ฝั่งอ่าวไทย

เป็นปลาฉลามอีกชนิดหนึ่ง ที่ใช้บริโภคได้ โดยเนื้อมีราคาถูก นิยมทำเป็นลูกชิ้น ขณะที่ครีบต่าง ๆ นำไปทำเป็นหูฉลามฉลามหนูหัวแหลม จากสนุกดอตคอม
# รายชื่อโบราณสถานในจังหวัดสมุทรปราการ
เชิงอรรถ
# รายชื่อโบราณสถานในจังหวัดสมุทรสาคร
แหล่งข้อมูลอื่น 

สมุทรสาคร
# ปลาหมอฟรอนโตซ่า (สกุล)
ปลาหมอฟรอนโตซ่า  เป็นสกุลของปลาน้ำจืดในวงศ์ปลาหมอสี (Cichlidae) สกุลหนึ่ง ใช้ชื่อวิทยาศาสตร์ว่า Cyphotilapia 

เป็นปลาหมอสีที่พบอาศัยอยู่ในทะเลสาบแทนกันยีกาในทวีปแอฟริกาเท่านั้น โดยกระจายพันธุ์ไปทั่วทะเลสาบ ในความลึกตั้งแต่ 10-50 เมตร ซึ่งตามแนวความลึกนั้นจะมีภูมิประเทศและสภาพแวดล้อมที่ต่างกัน

เป็นปลาที่มีขนาดโตเต็มที่ได้ราว 14 นิ้ว มีอายุยืนยาวถึง 25 ปี ลำตัวมีแถบสีดำ 6 แถบ หรือ 7 แถบ (ในบางสายพันธุ์) ซึ่งจะแตกต่างกันไปตามแหล่งอาศัย บ้างก็เป็นขีดเส้นตัดตรงพาดจากหน้าผากผ่านมาที่แก้ม บ้างก็มีลักษณะเป็นหน้ากากสามเหลี่ยมครอบบริเวณดวงตา บ้างก็เป็นปื้นสีดำเหมือนเคราของมนุษย์ เป็นต้น 

เป็นปลาที่กินเนื้อเป็นอาหาร นิยมอยู่รวมกันเป็นฝูง ล่าปลาและสัตว์น้ำขนาดเล็กเป็นอาหาร รวมทั้งสัตว์ไม่มีกระดูกสันหลังตามพื้นน้ำด้วย มีพฤติกรรมเมื่อว่ายน้ำจะกางครีบ ทำตัวอยู่นิ่ง ๆ ในแนวหินในระดับความลึกตั้งแต่ 10 เมตรลงไป โดยมักไม่ค่อยเคลื่อนไหวเพื่อเป็นการออมการเผาผลาญพลังงาน ซึ่งในบางครั้งทำให้สามารถอดอาหารได้เป็นเดือน แต่เมื่อเวลากินหรือล่าเหยื่อนั้นจะว่องไวมาก มีตัวผู้ตัวใหญ่สุดเป็นจ่าฝูง ซึ่งในฝูงจะประกอบด้วยปลาตัวเมีย และปลาตัวผู้ที่เล็กกว่าตัวอื่น ปลาที่เป็นจ่าฝูงมักจะขับสีตัวเองให้เป็นสีเข้มเหมือนสีดำเพื่อเป็นการข่มปลาตัวอื่น 

เข้าสู่วัยเจริญพันธุ์เมื่ออายุได้ 4 ปี โดยปลาตัวผู้จะเป็นฝ่ายต้อนปลาตัวเมียมายังรังที่สร้างไว้เพื่อวางไข่ พร้อมกับขับไล่ปลาตัวอื่น ไม่ให้เข้าใกล้ เมื่อตัวเมียวางไข่จะอมไข่ไว้ในปาก ปลาตัวผู้จะฉีดน้ำเชื้อ เพื่อให้ตัวเมียเก็บน้ำเชื้อเข้าปากเพื่อปฏิสนธิ และหลังจากนั้นปลาตัวเมียจะไม่กินอาหารเลย เป็นระยะเวลาราว 21 วัน ซึ่งปลาจะฟักเป็นตัว จึงคายลูกปลาออกมา 

ได้รับความนิยมอย่างมากในแง่ของการเลี้ยงเป็นปลาสวยงาม โดยแบ่งเป็นสายพันธุ์ต่าง ๆ ซึ่งไม่ใช่เป็นหลักในการอนุกรมวิธาน โดยเรียกชื่อกันตามลักษณะภายนอกของปลาและถิ่นที่อยู่อาศัยตามพื้นที่ต่าง ๆ ของทะเลสาบ 

แต่โดยหลักของการอนุกรมวิธานแล้ว จะแบ่งออกได้เป็น 2 ชนิด คือ

Cyphotilapia frontosa (Boulenger, 1906)
Cyphotilapia gibberosa Takahashi & Nakaya, 2003 

ซึ่งได้รับความนิยมในการเลี้ยงเป็นปลาสวยงามทั้งคู่  และใช้เป็นปลาในการบริโภคของชนพื้นเมืองมาอย่างยาวนาน ซึ่งเนื้อมีความขาวใสเหมือนปลาทะเลปลาบ้านโรม, ฟรอนโตซ่า นักล่าน้ำลึก คอลัมน์ Cichild Coner หน้า 98-115 นิตยสาร Aquarium Biz ปีที่ 2 ฉบับที่ 23: พฤษภาคม 2012
# รายชื่อโบราณสถานในจังหวัดตรัง
แหล่งข้อมูลอื่น 

ตรัง
# รายชื่อโบราณสถานในจังหวัดกาญจนบุรี
แหล่งข้อมูลอื่น 

กาญจนบุรี
หมวดหมู่:โบราณสถานในจังหวัดกาญจนบุรี
หมวดหมู่:รายชื่อเกี่ยวกับจังหวัดกาญจนบุรี
# การใส่สายระบายทรวงอก
Adult or Teen Male = 28–32 FrPp
Adult or Teen Female = 28 Fr
Child = 18 Fr
Newborn = 12–14 Fr
การใส่สายระบายทรวงอก  คือการใส่สายระบายทรวงอกซึ่งเป็นท่อพลาสติกยืดหยุ่นได้เข้าไปยังช่องเยื่อหุ้มปอดผ่านทางช่องซี่โครง เพื่อเปิดเป็นทางให้ลม (โพรงเยื่อหุ้มปอดมีอากาศ) หรือน้ำ (pleural effusion, hemothorax, chylothorax) หรือหนอง (empyema thoracis) ที่คั่งอยู่ในทรวงอกสามารถระบายออกมาได้
 อ้างอิง 

 External links 
 Chest Tube Insertion
# รายชื่อโบราณสถานในจังหวัดสมุทรสงคราม
แหล่งข้อมูลอื่น 

สมุทรสงคราม
# โพรงเยื่อหุ้มปอดมีเลือด
โพรงเยื่อหุ้มปอดมีเลือด  คือภาวะซึ่งมีเลือดอยู่ในช่องเยื่อหุ้มปอด อาจมีสาเหตุจากการบาดเจ็บหรือโรคบางอย่างก็ได้
# รายชื่อโบราณสถานในจังหวัดเพชรบุรี
แหล่งข้อมูลอื่น 

เพชรบุรี
# รายชื่อโบราณสถานในจังหวัดอุตรดิตถ์
แหล่งข้อมูลอื่น 

อุตรดิตถ์
# รายชื่อโบราณสถานในจังหวัดอ่างทอง
แหล่งข้อมูลอื่น 

อ่างทอง
# เอฟที
เอฟที อาจหมายถึง
 ฟุต (ft)
 ค่าไฟฟ้าโดยอัตโนมัติ (Ft - Fuel Adjustment Charge)
# รายชื่อโบราณสถานในจังหวัดราชบุรี
แหล่งข้อมูลอื่น 

ราชบุรี
 
โบ
# จังหวัดอานซาง
อานซาง  เป็นจังหวัดหนึ่งในประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำโขงในทางตะวันตกเฉียงใต้ของประเทศ และติดกับประเทศกัมพูชา

 ภูมิศาสตร์ 
จังหวัดอานซางนั้นอยู่ในภูมิภาคดินดอนสามเหลี่ยมปากแม่น้ำโขง อยู่ติดข้างแม่น้ำโขง จึงทำให้เป็นจุดเด่นของจังหวัด ส่วนทางตะวันตกของจังหวัดจะมีแม่น้ำสายย่อยจำนวนมาก จากผลของภูมิศาสตร์ของจังหวัดทำให้กลายเป็นศูนย์เกษตรที่สำคัญ เช่น ผลผลิตจากข้าว จังหวัดอานซางมีเทือกเขาเกิ๊มปกคลุมทางตะวันตกของเมืองติ่ญเบียน

 การแบ่งเขตการปกครอง 
จังหวัดอานซางแบ่งออกเป็น 11 เขตการปกครองระดับอำเภอ ประกอบด้วย 2 นครภายใต้จังหวัด, 2 เมืองระดับอำเภอ และ 7 อำเภอ ดังนี้

 นครภายใต้จังหวัด 
 ล็องเซวียน : 11 แขวง และ 2 ตำบล (เมืองศูนย์กลางการปกครองของจังหวัด)
 เจิวด๊ก : 5 แขวง และ 2 ตำบล
 เมืองระดับอำเภอ 
 เตินเจิว : 5 แขวง และ 9 ตำบล
 ติ่ญเบียน  : 7 แขวง และ 7 ตำบล
 อำเภอ 
 อานฟู้ : 3 เมือง และ 11 ตำบล
 เจิวฟู้ : 2 เมือง และ 11 ตำบล
 เจิวถั่ญ : 2 เมือง และ 11 ตำบล
 เจ่อเม้ย : 3 เมือง และ 15 ตำบล
 ฟู้เติน : 2 เมือง และ 16 ตำบล
 ถว่ายเซิน : 3 เมือง และ 14 ตำบล
 จีโตน : 3 เมือง และ 12 ตำบล

เขตการปกครองระดับอำเภอเหล่านี้ยังแบ่งย่อยออกเป็น 156 เขตการปกครองระดับตำบล ประกอบด้วย 28 แขวง, 18 เมืองระดับตำบล และ 110 ตำบล
# สมาน ภุมมะกาญจนะ
สมาน ภุมมะกาญจนะ (1 มกราคม พ.ศ. 2479 – 4 พฤษภาคม พ.ศ. 2555) อดีตนักการเมืองชาวไทย อดีตรัฐมนตรีช่วยว่าการกระทรวงอุตสาหกรรม และอดีตสมาชิกสภาผู้แทนราษฎรจังหวัดปราจีนบุรี

 ประวัติ 
สมาน เกิดเมื่อวันที่ 1 มกราคม พ.ศ. 2479 ที่ อำเภอสระโบสถ์ จังหวัดลพบุรี เป็นบุตรคนโตในจำนวนพี่น้อง 2 คน เป็นบุตรชายของนายสวัสดิ์ นางละมัย ภุมมะกาญจนะ ด้านครอบครัวสมรสกับนางจิตรา ภุมมะกาญจนะ (สกุลเดิม: ภาวสิน) มีบุตร 3 คน ได้แก่ นางศิริรัตน์ จารุวัสตร์ นางสาวอุษา ภุมมะกาญจนะ และนายชยุต ภุมมะกาญจนะ ซึ่งภายหลังที่มีอายุสูงขึ้น ได้วางมือจากการเมือง โดยมีนายชยุต ผู้เป็นบุตรชายสืบทอดต่อ

สำเร็จการศึกษาระดับชั้นประถมศึกษาปีที่ 4 จากโรงเรียนสหกิจวิทยา ระดับมัธยมศึกษา จากโรงเรียนพิบูลวิทยาลัย ระดับปริญญาตรี รัฐศาสตร์การปกครอง จากมหาวิทยาลัยรามคำแหงโรคหัวใจคร่า "สมาน ภุมมะกาญจนะ" อดีต รมช.อุตฯ ส.ส.ปราจีนบุรี 8 สมัยมติชน

 การทำงาน 
สมาน เป็นผู้หนึ่งที่ร่วมก่อตั้งพรรคชาติไทย ขึ้นในปี พ.ศ. 2517 เคยเป็นสมาชิกสภาผู้แทนราษฎรจังหวัดปราจีนบุรี ถึง 8 สมัย ในสังกัดพรรคชาติไทย และพรรคชาติพัฒนา และเป็นรัฐมนตรีช่วยว่าการกระทรวงอุตสาหกรรมถึง 3 สมัย ในคณะรัฐมนตรี คณะที่ 45พระบรมราชโองการ ประกาศ ให้รัฐมนตรีพ้นจากตำแหน่ง และตั้งรัฐมนตรี (ให้รัฐมนตรีพ้นจากตำแหน่ง ๑๗ ราย และตั้งรัฐมนตรี จำนวน ๒๐ ราย) 46 ที่มี พลเอก ชาติชาย ชุณหะวัณ เป็นนายกรัฐมนตรีพระบรมราชโองการ ประกาศ ตั้งรัฐมนตรี (จำนวน ๔๕ ราย) และคณะรัฐมนตรี คณะที่ 52พระบรมราชโองการ ประกาศ แต่งตั้งรัฐมนตรี (จำนวน ๔๙ ราย) ที่มี พลเอกชวลิต ยงใจยุทธ เป็นนายกรัฐมนตรี

ต่อมาได้เป็นหนึ่งในผู้ร่วมก่อตั้งพรรคไทยรักไทยด้วย

 ถึงแก่อนิจกรรม 
สมาน ถึงแก่กรรม ด้วยโรคหัวใจล้มเหลว ในเวลาเช้าของวันที่ 4 พฤษภาคม พ.ศ. 2555 ที่โรงพยาบาลบำรุงราษฎร์ สิริอายุ 76 ปี“สมาน ภุมมะกาญจนะ“ อดีตรมช.อุตฯ-สส.ปราจีน หลายสมัย วัย 76 ปี เสียชีวิตแล้ว! จากสปริงนิวส์ ข่าวต้นชั่วโมง 15.00 น. ทาง คลื่นความคิด F.M.96.5 MHz: ศุกร์ที่ 4 พฤษภาคม พ.ศ. 2555 มีพิธีพระราชทานเพลิงศพเมื่อวันที่ 12 พฤษภาคม พ.ศ. 2555 ณ วัดหลวงปรีชากูล อำเภอเมืองปราจีนบุรี จังหวัดปราจีนบุรี

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๒๔๐ ง ฉบับพิเศษ หน้า ๑, ๔ ธันวาคม ๒๕๓๓
ราชกิจจานุเบกษา. ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๖ ตอนที่ ๒๑๔ ง ฉบับพิเศษ หน้า ๕, ๔ ธันวาคม ๒๕๓๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๐๗ ตอนที่ ๑๖ ง หน้า ๗๗๘, ๒๕ มกราคม ๒๕๓๓
# รายชื่อโบราณสถานในจังหวัดปราจีนบุรี
แหล่งข้อมูลอื่น 

ปราจีนบุรี
หมวดหมู่:โบราณสถานในจังหวัดปราจีนบุรี
หมวดหมู่:รายชื่อเกี่ยวกับจังหวัดปราจีนบุรี
# การป้อนกลับเชิงบวก
การป้อนกลับทางบวกคือการที่ความต่างระหว่างค่าจริงกับค่าอ้างอิงของระบบ ไปส่งผลให้ความต่างนั้นเพิ่มขนาดขึ้น หรือ A ทำให้เกิด B ซึ่งทำให้เกิด A มากขึ้น ส่วนในทางกลับกันหากความต่างนี้ไปส่งผลให้ความต่างลดลงเรียกว่าเป็นการป้อนกลับทางลบ
 ตัวอย่างและการประยุกต์ใช้ 
 ชีววิทยา 
 สรีรวิทยา 
การหดตัวของมดลูกในการคลอด (Ferguson reflex) คือ เมื่อเกิดการหดรัดตัวของมดลูก ฮอร์โมนออกซิโทซินจะกระตุ้นกระแสประสาท ไปกระตุ้นไฮโปทาลามัสให้สร้างออกซิโทซินมากขึ้น ทำให้มดลูกมีการหดรัดตัวมากขึ้น ทำให้มดลูกมีการหดรัดตัวมากขึ้นเรื่อยๆ
# สนทะเล
สนทะเล  เป็นพืชท้องถิ่นในบริเวณตั้งแต่พม่าถึงเวียดนาม และออสเตรเลีย  พบในมาดากัสการ์ด้วย แต่ไม่แน่ใจว่าเป็นพืชท้องถิ่นในบริเวณนั้นหรือไม่http://www.worldagroforestrycentre.org/sea/Products/AFDbases/AF/asp/SpeciesInfo.asp?SpID=477 มีการนำไปปลูกในสหรัฐและแอฟริกาตะวันตกและเป็นพืชรุกรานในฟลอริดา

สนทะเล เป็นพืชมีดอก ส่วนปลายกิ่งเปลี่ยนไปทำหน้าที่สังเคราะห์ด้วยแสงจึงมีสีเขียว ใบจริงติดเป็นวงรอบข้อ ผลขนาดเล็กคล้ายลูกทุเรียน แข็ง แห้งแตก ปล่อยเมล็ดกระจายออกไป เมล็ดมีปีก ปลิวตามลมได้ดี ลำต้นลู่ลมได้ดี ลดแรงต้านจากพายุ  เปลือกลำต้นขรุขระทำให้น้ำฝนไหลผ่านได้ช้า สามารถดูดซับแร่ธาตุจากน้ำฝนได้ดี มีเห็ดอาศัยร่วมกับรากสนช่วยย่อยสลายเศษซากพืชเพื่อให้สนใช้เป็นปุ๋ย เปลือกไม้ใช้ทำสีย้อมผ้าได้
 การจัดจำแนก 
สนทะเลแบ่งเป็นสปีชีส์ย่อย 2 ชนิดคือ:
Casuarina equisetifolia subsp. equisetifolia. ต้นใหญ่ สูง  กิ่งก้านมีเส้นผ่านศูนย์กลาง  ไม่มีขน พบในเอเชียตะวันออกเฉียงใต้ ออสเตรเลียเหนือ
Casuarina equisetifolia subsp. incana (Benth.) L.A.S.Johnson. ต้นขนาดเล็ก สูง  กิ่งก้านมีเส้นผ่านศูนย์กลาง มีขนเป็นปุย พบในออสเตรเลียตะวันออก วานูอาตู
# เกรก เลอมอนด์
เกรกอรี เจมส์ เลอมอนด์  นักจักรยานชาวสหรัฐอเมริกา  เป็นแชมเปียนตูร์เดอฟรองซ์ 3 สมัย ในปี ค.ศ. 1986, 1989 และ 1990 โดยเป็นแชมเปียนชาวอเมริกันคนแรก รวมไปถึงเป็นแชมเปียนคนแรกที่ไม่ได้เป็นชาวยุโรป   นับตั้งแต่รายการนี้เริ่มจัดการแข่งขันมาตั้งแต่ปี ค.ศ. 1903

เลอมอนด์เกิดที่เมืองเลควูด รัฐแคลิฟอร์เนีย  เติบโตที่เมืองรีโน รัฐเนวาดา   หลังจากได้เป็นแชมเปียนตูร์เดอฟรองซ์สมัยแรกในปี 1986  เขากลับต้องออกจากวงการไปถึงสองปี เนื่องจากอาการบาดเจ็บจากอุบัติเหตุระหว่างการล่าสัตว์  และกลับมาเป็นแชมเปียนได้อีก 2 ปี ติดต่อกันในปี 1989 และ 1990  

เลอมอนด์เป็นผู้ออกแบบจักรยานที่ใช้ในการแข่งขันด้วยตัวเอง และวางจำหน่ายในชื่อการค้า "เลอมอนด์" โดยให้บริษัทจักรยาน เทรค เป็นผู้ผลิตและทำการตลาด  แต่ได้เกิดความขัดแย้งกัน เนื่องจากบริษัท เทรค ให้ความสำคัญกับแลนซ์ อาร์มสตรอง นักจักรยานรุ่นหลังที่มีชื่อเสียงมากกว่า  ในปี 2001 เกรก เลอมอนด์ ได้วิจารณ์อาร์มสตรองเกี่ยวกับการใช้สารกระตุ้น Drugs issue refuses to go away due to winner's Ferrari links. The Guardian. Retrieved on August 21, 2011. เขาถึงกับถูกบีบบังคับโดยผู้บริหารของเทรค ให้แถลงข่าวขอโทษและปฏิเสธข้อวิจารณ์นั้น ด้วยเหตุผลทางธุรกิจ LeMond questions Armstrong's associations. ESPN (July 19, 2004). Retrieved on August 21, 2011.

สถิติรายการใหญ่
Grand Tour19831984198519861987198819891990199119921993199420px|link=General classification in the Vuelta a España|alt=gold jersey VueltaWD-----------20px|link=General classification in the Giro d'Italia|alt=Pink jersey Giro--34-WD39105WD-WD-20px|link=General classification in the Tour de France|alt=Yellow jersey Tour-321--117WD-WD
WD = Withdrew
# รายชื่อโบราณสถานในจังหวัดนนทบุรี
เชิงอรรถ
# รายชื่อโบราณสถานในจังหวัดสระแก้ว
แหล่งข้อมูลอื่น 

สระแก้ว
# วิสตัน
วิสตัน เป็นหมู่บ้านขนาดใหญ่เขตโนว์สเลรี เมืองลิเวอร์พูล มณฑลเมอร์ซีไซด์ ตั้งอยู่ใน ประเทศอังกฤษ โดยในปี ค.ศ. 2010 มีประชากรที่อาศัยอยู่ในเมืองทั้งหมด 13,629 คน 

โดยวิสตันเป็นหมู่บ้านขนาดใหญ่ซึ่งคนที่อยู่ในเมืองลิเวอร์พูล คาดการณ์ว่าในอีกไม่นาน อาจจะเป็นหมู่บ้านที่สำคัญทางเศรษฐกิจอีกเมืองหนึ่งของ เกาะอังกฤษ 
โรงเรียนที่มีชื่อเสียงในวิสตัน
St Luke's Catholic Primary School
Halsnead County Primary School & Training School
Whiston Willis Primary School
St Leo's Catholic Primary School

บุคคลที่มีชื่อเสียงจากวิสตัน
 สตีเวน เจอร์ราร์ด กัปตันทีมของ สโมสรฟุตบอลลิเวอร์พูล หลังแขวนสตั๊ด รับงานคุมทีมเยาวชนของลิเวอร์พูล ก่อนย้ายไปคุมทีมชุดใหญ่ให้สโมสร กลาสโกว์ เรนเจอร์ส
 มาร์ติน เคลลี ปราการหลังของ สโมสรฟุตบอลลิเวอร์พูล 
 มาร์ค วาร์ด อดีตนักฟุตบอลอาชีพ กับ สโมสรฟุตบอลเอฟเวอร์ตัน สโมสรฟุตบอลแมนเชสเตอร์ซิตี และ สโมสรฟุตบอลเวสต์แฮมยูไนเต็ด

แหล่งข้อมูลอื่น

Liverpool Street Gallery - Liverpool 35
# รัฐประหารในประเทศกินี-บิสเซา พ.ศ. 2555
วันที่ 12 เมษายน พ.ศ. 2555 หลังการเลือกตั้งประธานาธิบดีรอบแรก กองทัพส่วนหนึ่งก่อรัฐประหารในประเทศกินี-บิสเซา ก่อนการเลือกตั้งรอบสองระหว่างคาร์ลอส โกเมซ จูเนียร์ (Carlos Gomes Júnior) และกุมบา ยาลา (Kumba Ialá) เกินสองสัปดาห์เล็กน้อย วันที่ 15 เมษายน มีการบรรลุข้อตกลงในการจัดตั้งสภาถ่ายโอนอำนาจแห่งชาติ ซึ่งประกอบด้วยพรรคการเมืองฝ่ายค้านและทหาร
# พระเทพปัญญาเมธี (ปราชญ์ อกฺกโชโต)
พระเทพปัญญาเมธี (ปราชญ์ อกฺกโชโต) (14 พฤษภาคม พ.ศ. 2487 - 7 มีนาคม พ.ศ. 2562) พระภิกษุในพุทธศาสนานิกายเถรวาท คณะมหานิกาย ชาวจังหวัดกาฬสินธุ์ เป็นพระราชาคณะชั้นเทพ มีราชทินนามตามสัญญาบัตรว่า พระเทพปัญญาเมธี ปรีชาศาสนกิจดิลก ตรีปิฎกวราลงกรณ์ มหาคณิสสร บวรสังฆาราม คามวาสี อดีตเจ้าอาวาสวัดกลาง จังหวัดกาฬสินธุ์อดีตเจ้าคณะจังหวัดกาฬสินธุ์

 ประวัติ 
พระเทพปัญญาเมธี (ปราชญ์ อกฺกโชโต) มีนามเดิมว่า นายปราชญ์ ญาณผาด เกิดเมื่อวันอาทิตย์ แรม 8 ค่ำ เดือน 6 ปีวอก ตรงกับวันที่ 14 พฤษภาคม 2487 ณ บ้านเลขที่ 5 หมู่ที่ 5 ตำบลบึงวิชัย อำเภอเมืองกาฬสินธุ์ จังหวัดกาฬสินธุ์ โยมบิดา-มารดา ชื่อ นายกอง และนางเหลียม ญาณผาด
อุปสมบทเมื่อวันที่ 5 พฤษภาคม พ.ศ. 2499 ได้เข้าพิธีบรรพชา ที่วัดวิเศษไชยาราม ตำบลบึงวิชัย อำเภอเมืองกาฬสินธุ์ จังหวัดกาฬสินธุ์ โดยมีพระสุขุมวาทวรคุณ (ปัจจุบันคือพระธรรมวงศาจารย์) เมื่ออายุครบ 22 ปี จึงเข้าพิธีอุปสมบท เมื่อวันที่ 12 พฤษภาคม 2509 ณ วัดชนะสงครามราชวรมหาวิหาร เขตพระนคร กรุงเทพมหานคร โดยมีพระธรรมวิสุทธาจารย์ (เสงี่ยม จนฺทสิริ) วัดสุทัศนเทพวรารามราชวรมหาวิหาร เขตพระนคร กรุงเทพมหานคร เป็นพระอุปัชฌาย์

การศึกษา
 พ.ศ.  -                 สอบไล่ได้นักธรรมชั้นเอก
 พ.ศ. 2523  สอบไล่ได้เปรียญธรรม 7 ประโยค 
 พ.ศ. 2526  สำเร็จการศึกษาวิชาสามัญ ศึกษาศาสตรบัณฑิต มหาวิทยาลัยสุโขทัยธรรมาธิราช การศึกษาพิเศษ สำเร็จพระอภิธรรมตรี-โท

สมณศักดิ์
 พ.ศ. 2539 ได้รับพระราชทานสมณศักดิ์เป็นพระราชาคณะชั้นสามัญ ในราชทินนามที่ พระวิเชียรกวีประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ (พระราชาคณะชั้นธรรม พระรราชาคณะชั้นเทพ พระราชาคณะชั้นราช พระราชาคณะ และพระครู)  เล่ม ๑๑๓ ตอน ๒๓ ข ๕ ธันวาคม พ.ศ. ๒๕๓๙ หน้า ๒๐
 พ.ศ. 2547 ได้รับพระราชทานเลื่อนสมณศักดิ์เป็นพระราชาคณะชั้นราช ในราชทินนามที่ พระราชปรีชามุนี ตรีปิฎกวราลงกรณ์ มหาคณิสสร บวรสังฆาราม คามวาสีประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ (เนื่องในวโรกาสพระราชพิธีเฉลิมพระชนมพรรษา วันที่ ๕ ธันวาคม ๒๕๔๗ จำนวน ๙๔๗ รูป) เล่ม ๑๒๑ ตอน ๒๕ ข ฉบับทะเบียนฐานันดร  ๒๔ ธันวาคม พ.ศ. ๒๕๔๗ หน้า ๙
 พ.ศ. 2554 ได้รับพระราชทานเลื่อนสมณศักดิ์เป็นพระราชาคณะชั้นเทพ ในราชทินนามที่ พระเทพปัญญาเมธี ปรีชาศาสนกิจดิลก ตรีปิฎกวราลงกรณ์ มหาคณิสสร บวรสังฆารามคามวาสี

งานปกครอง
 พ.ศ. 2529  ผู้ช่วยเจ้าอาวาสวัดกลาง พระอารามหลวง จังหวัดกาฬสินธุ์
 พ.ศ. 2530 ได้รับพระบัญชาแต่งตั้งเป็น รองเจ้าคณะจังหวัดกาฬสินธุ์
 พ.ศ. 2543 ได้รับพระบัญชาแต่งตั้งเป็น เจ้าคณะจังหวัดกาฬสินธุ์
 พ.ศ. 2548  รักษาการแทนเจ้าอาวาสวัดกลาง พระอารามหลวง จังหวัดกาฬสินธุ์เรื่อง เสนอขอความเห็นชอบเพื่อแต่งตั้ง พระราชปรีชามุนี เจ้าคณะจังหวัดกาฬสินธุ์ ให้เป็นผู้รักษาการแทนเจ้าอาวาสวัดกลาง พระอารามหลวง จังหวัดกาฬสินธุ์  
 พ.ศ. 2555-2562 เจ้าอาวาสวัดกลาง พระอารามหลวง อำเภอเมืองกาฬสินธุ์ จังหวัดกาฬสินธุ์

 มรณภาพ 
พระเทพปัญญาเมธี (ปราชญ์ อกฺกโชโต ป.ธ.๗) เจ้าอาวาสวัดกลาง พระอารามหลวง, เจ้าคณะจังหวัดกาฬสินธุ์ ถึงแก่มรณภาพ เมื่อวันพฤหัสบดีที่ 7 มีนาคม พ.ศ. 2562 เวลา 02.26 น. ณ โรงพยาบาลศูนย์ขอนแก่น อำเภอเมืองขอนแก่น จังหวัดขอนแก่น สิริอายุได้ 74 ปี 52 พรรษา มีพิธีพระราชทานเพลิงศพเมื่อวันที่ 16 มิถุนายน พ.ศ. 2562 ณ เมรุชั่วคราว วัดกลาง ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์
# การประชุมสันติภาพปารีส (ค.ศ. 1919–1920)
การประชุมสันติภาพปารีส ค.ศ. 1919 เป็นการประชุมของฝ่ายสัมพันธมิตรผู้ชนะสงครามโลกครั้งที่หนึ่ง เพื่อตั้งเงื่อนไขสันติภาพแก่ฝ่ายมหาอำนาจกลางผู้แพ้หลังการสงบศึกเมื่อ ค.ศ. 1918 การประชุมมีขึ้นในกรุงปารีส ใน ค.ศ. 1919 และมีนักการทูตจากประเทศและชาติกว่า 32 ประเทศเข้าร่วม พวกเขาพบปะและถกทางเลือกต่าง ๆ และพัฒนาชุดสนธิสัญญา ("สนธิสัญญาสันติภาพกรุงปารีส") สำหรับโลกหลังสงคราม สนธิสัญญาเหล่านี้เปลี่ยนแปลงแผนที่ยุโรปด้วยพรมแดนและประเทศใหม่ ๆ และกำหนดความรับผิดในอาชญากรรมสงครามตลอดจนบทลงโทษทางการเงินที่เข้มงวดต่อเยอรมนี จักรวรรดิอาณานิคมของฝ่ายมหาอำนาจกลางผู้แพ้ในแอฟริกา เอเชียตะวันตกเฉียงใต้และมหาสมุทรแปซิฟิก จะถูกแบ่งระหว่างและให้อยู่ในอาณัติของจักรวรรดิอาณานิคมฝ่ายชนะ ขึ้นอยู่กับระดับการพัฒนาในอดีตที่ต่างกัน และการสถาปนาสันนิบาตชาติ

ผู้นำของสี่ "มหาอำนาจ" เป็นศูนย์กลางแห่งกระบวนพิจารณา ได้แก่ ประธานาธิบดีวูดโรว์ วิลสันแห่งสหรัฐอเมริกา นายกรัฐมนตรีเดวิด ลอยด์ จอร์จแห่งสหราชอาณาจักร ประธานาธิบดีฌอร์ฌ เกลม็องโซแห่งฝรั่งเศส และนายกรัฐมนตรีวิตโตริโอ เอ็มมานูเอล ออร์ลันโดแห่งอิตาลี ท้ายสุดออร์ลันโดได้ถอนตัวออกจากการประชุมและไม่มีบทบาทในร่างสุดท้ายของสนธิสัญญาแวร์ซาย เยอรมนีและคอมมิวนิสต์รัสเซียมิได้รับเชิญให้เข้าร่วม แต่อีกหลายชาติส่งตัวแทนเข้าร่วม ซึ่งแต่ละประเทศก็มีวาระแตกต่างกัน พระมหากษัตริย์ นายกรัฐมนตรี และรัฐมนตรีต่างประเทศพร้อมกลุ่มที่ปรึกษาติดต่อนักข่าวและนักวิ่งเต้นด้วยเหตุผลร้อยแปด ตั้งแต่เอกราชของประเทศเซาท์คอเคซัสไปจนถึงความเท่าเทียมทางเชื้อชาติ
# จังหวัดจ่าวิญ
จังหวัดจ่าวิญ  เป็นจังหวัดในประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำโขง ติดทางทะเลจีนใต้

ภูมิศาสตร์
จังหวัดจ่าวิญตั้งอยู่ในภูมิภาคดินดอนสามเหลี่ยมปากแม่น้ำแดง ติดกับทะเลจีนใต้
พื้นที่
จังหวัดจ่าวิญมีพื้นที่ที่เป็นแหล่งธรรมชาติ 2.215,15 กม.² (เท่ากับ 221.515,03  ไร่) โดยแบ่งย่อยการแบ่งพื้นที่ที่เหลือ ดังนี้
 ที่อยู่อาศัย 3,151.36 ไร่
 ที่ดินทางการเกษตร 180,004.31 ไร่
 พื้นที่ป่าไม้ 6,080.20 ไร่
 พื้นที่ใช้ประโยชน์อื่น ๆ 9,936.22 ไร่
 พื้นที่ไม่ได้ใช้สอย 22,242.94 ไร่

ภูมิอากาศ
 หัวข้อ ข้อมูล อุณหภูมิเฉลี่ย (°C)  26.6 °C อุณหภูมิสูงสุด (°C)  35.8 °C อุณหภูมิต่ำสุด (°C)  18.5 °C อุณหภูมิระหว่างกลางวันและกลางคืน (ต่ำสุด) (°C)  6.4 °C ความชื้นเฉลี่ย (%)  80-85% ปริมาณฝน (มม.)  1,588-1,277 มม.

การแบ่งเขตการปกครอง
จังหวัดจ่าวิญแบ่งเขตการปกครองเป็น 1 เมือง (จ่าวิญ) และ 6 อำเภอ ได้แก่
 อำเภอก่างล็อง
 อำเภอเจิวถั่ญ
 อำเภอเกิ่วแก่
 อำเภอเตี๋ยวเกิ่น
 อำเภอเกิ่วงาง
 อำเภอจ่ากู๊
 อำเภอเซวียนหาย

วัฒนธรรม
อาหารพื้นเมือง

เศรษฐกิจ
 เศรษฐกิจหลักของจังหวัดจ่าวิญคือการทำปศุสัตว์และเกษตรกรรม เป็นจังหวัดที่มีการแข่งขันด้านอุตสาหกรรมเป็นอันดับ 4 ของเวียดนาม โดยมีการก่อตั้งอุตสาหกรรมเพื่อดึงดูดความสนใจในด้านเศรษฐกิจ

ระเบียงภาพ
# ทาร์ซานบอย
"ทาร์ซานบอย"  เป็นเพลงที่บันทึกเสียงโดยวงดนตรีจากอิตาลี บัลติมอรา เป็นซิงเกิลเปิดตัวครั้งแรกของวงที่ได้ออกจำหน่าย เดือนเมษายน ปี 1985 จากอัลบั้มแรก Living in the Background ซึ่งนำเพลงแรกไปสูความโด่งดัง เพลงได้ถูกบันทึกใหม่อีกครั้งในปี 1993 และ เพลงได้ถูกคัฟเวอร์หลายครั้ง
# กัฟรุชชัยค์
กัฟรุชชัยค์ หรือ กัฟรุชเชค  เป็นเมืองหลักของเขตผู้ว่าการกัฟรุชชัยค์ ประเทศอียิปต์ ห่างจากกรุงไคโรไปทางทิศเหนือราว 134 กิโลเมตร บริเวณสามเหลี่ยมปากแม่น้ำไนล์ จากข้อมูลเดือนพฤศจิกายน ค.ศ. 2006 เมืองมีประชากร 147,380 คนCentral Agency for Public Mobilization and Statistics, Egypten. Accessed 11 November 2006.
# กัสเตยอนเดลาปลานา
กัสเตยอนเดลาปลานา  หรือ กัสเต็ลโยเดลาปลานา  เป็นเมืองหลักของจังหวัดกัสเตยอนในแคว้นบาเลนเซีย ประเทศสเปน ตั้งอยู่ทางตะวันออกของคาบสมุทรไอบีเรีย ชายฝั่งโกสตาเดลอาซาอาร์ ทะเลเมดิเตอร์เรเนียน เป็นเมืองการท่องเที่ยวและการปลูกส้ม พระเจ้าเจมส์ที่ 1 แห่งอารากอนทรงยึดเมืองนี้จากพวกมัวร์ได้ใน ค.ศ. 1233